Nafarroako Parlamentuko Mahaiak, 2023ko irailaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Eneka Maiz Ulaiar andreak aurkezturiko galdera, Jaitz Abartzuzako ikastetxeari atxikitzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 215. artikuluak agindutakoari jarraikiz, idatzizko erantzuna bidal dezan.

Iruñean, 2023ko irailaren 4an

Lehendakaria: Unai Hualde Iglesias

GALDERAREN TESTUA

EH Bildu-Nafarroa taldeko foru parlamentari Eneka Maiz Ulaiar andreak, Nafarroako Parlamentuko Erregelamenduaren babesean, eskatu du Nafarroako Gobernuak honako galdera honi idatziz erantzun diezaion.

Jaizko Udalak, 2022ko martxoaren 15ean, Nafarroako Hezkuntza Departamentuari eskatu zion Jaitz udalerria Abartzuzako Zumadia ikastetxeari atxikitzeko. Udalerri hori gaur egungo Hezkuntza Mapan Lizarrako Remontival Ikastetxe Publikoari dago atxikia, baina Jaizko Udalak egoera hori aldatu nahi du. Eskaera Nafarroako Gobernuaren Erregistro Orokor Elektronikoan erregistratu zen, 2022/335851 zenbakiarekin.

Jaizko Udalak zergatik ez du oraindik erantzunik jaso? Noiz jasoko du erantzuna?

Iruñean, 2023ko abuztuaren 31n

Foru parlamentaria: Eneka Maiz Ulaiar